﻿6 00 PM PROGRAMUL LITURGIC Miercuri 12 Februarie: Acatistul Sfântului Gheorghe Vineri 14 februarie: Taina Sfântului Maslu 6 30 PM Sâmbătă 15 Februarie: Utrenie, Sfânta Liturghie și Parastas 8 30 AM Duminică 16 Februarie: Utrenie și Sfânta Liturghie 8 30 AM Sâmbătă 22 Februarie: Sâmbăta morților - Moșii de iarnă Utrenie, Sfânta Liturghie și Parastas 8 30 AM Duminică 23 Februarie: Utrenie și Sfânta Liturghie 8 30 AM Agapa creștină si cateheza „De ce a venit Iisus la noi” la sala mica a bisericii Sf Teresa - 1 00 PM Vineri 28 februarie: Acatistul Maicii Domnului 6 00 PM Sâmbătă 29 Februarie: Sfântul Ioan Casian Romanul Utrenie, Sfânta Liturghie și Parastas 8 30 AM Duminică 1 Martie: DUMINICA IERTĂRII Utrenie și Sfânta Liturghie 8 30 AM Parish Priest: Marius Dumitrescu - 917 592 2571 Triodul, cale spre Inviere Incepand cu Duminica "Vamesului si a Fariseului" (9 februarie 2020) vom intra in perioada Triodului, o etapa premergatoare Sfintelor Pasti Denumirea de "triod" vine de la cartea in care sunt redate slujbele din acest timp Cuvantul "triod" provine din termenul grecesc "triodion", format din cuvintele "tria" (trei) si "odi" (oda) si inseamna cantare in trei strofe, ode Perioada Triodului cuprinde 10 saptamani Ea incepe cu trei saptamani inainte de Postul Mare si ia sfarsit in Sambata Pastilor Aceasta perioada cuprinde zilele pregatitoare Postului Sfintelor Pasti; Postul Sfintelor Pasti si Saptamana Patimilor Duminicile pregatitoare Postului Sfintelor Pasti: Duminica vamesului si a fariseului (Luca 18, 9-14), Duminica fiului risipitor (Luca 15, 11-32), Duminica infricosatoarei judecati (Matei 25, 31-46) si Duminica izgonirii lui Adam din rai (Matei 6, 14-21) La slujba Utreniei se canta incepand cu Duminica Vamesului si a Fariseului, imnele: "Usile pocaintei deschide-mi mie, Datatorule de viata, ca maneca duhul meu la Biserica Ta cea sfanta, purtand locas al trupului cu totul spurcat Ci, ca un Indurat, curateste-l cu mila milostivirii Tale!" "In cararile mantuirii indrepteaza-ma, Nascatoare de Dumnezeu, caci cu pacate grozave mi-am spurcat sufletul si cu lenevire mi-am cheltuit toata viata mea; ci cu rugaciunile tale spala-ma de toata necuratia" "La multimea pacatelor mele celor rele, cugetand eu, ticalosul, ma cutremur de infricosata zi a judecatii, ci indraznind spre mila milostivirii Tale, ca David strig Tie: Miluieste-ma, Dumnezeule, dupa mare mila Ta" Sambata premergatoare Duminicii Infricosatoarei Judecati este cea a mosilor de iarna, zi de pomenire a celor adormiti In saptamana care urmeaza Duminicii Vamesului si a Fariseului nu se posteste miercurea si vinerea Saptamana care urmeaza Duminicii Fiului Risipitor este una obisnuita, se posteste miercurea si vinerea Dupa Duminica Infricosatoarei Judecati, nu se mai consuma carne, ci doar peste, oua si produse lactate Duminica izgonirii lui Adam din rai este numita si Duminica lasatului sec de branza, dupa aceasta zi intram in Postul Pastilor Postul Sfintelor Pasti Postul Sfintelor Pasti incepe in lunea care urmeaza dupa Duminica Izgonirii lui Adam din rai Prima si a doua zi din acest post sunt aliturgice In primele patru zile din acest post si in joia din saptamana a V a se adauga Canonul Sfantului Andrei Criteanul Duminicile din Postul Sfintelor Pasti sunt: 1 Duminica Ortodoxiei - Sfintii Parinti au randuit ca prima duminica din acest post sa fie inchinata Ortodoxiei, fiindca este cu neputinta sa gasim pe Hristos, fara marturisirea exacta a ceea ce este El 2 Duminica Sfantului Grigorie Palama - prin aceasta duminica ni se descopera ca dreapta credinta nu este teoretica, ci este credinta care duce pe om la viata si lumina vesnica Asa se explica de ce Sfantul Grigorie Palama este numit "fiu al dumnezeiestii si neinseratei lumini" 3 Duminica Sfintei Cruci - pentru a ajunge la unirea cu Hristos, trebuie sa ne lepadam de noi insine, sa rastignim egoismul din noi, pentru a ne putea impartasi de iubirea dumnezeiasca 4 Duminica Sfantului Ioan Scararul - pomenirea Sfantului Ioan Scararul nu se face in aceasta duminica pentru ca ar fi ziua trecerii lui la cele vesnice, ci el este pomenit ca dascal al pocaintei El vorbeste despre lacrimile pocaintei aducatoare de bucuria iertarii 5 Duminica Sfintei Maria Egipteanca - in cantarile din Triod, Sfanta Maria Egipteanca este numita "inger in trup", pentru ca si-a rastignit patimile trupesti si a ajuns la invierea sufletului din moartea pacatului Spre aceasta rastignire si inviere este chemat fiecare dintre noi Saptamana Patimilor Saptamana Sfintelor Patimi incepe in Duminica Floriilor In toate zilele acestei saptamani se savarsesc Deniile Luni, in Saptamana Patimilor, se face pomenirea patriarhului Iosif, vandut de fratii sai cu treizeci de arginti El este o preinchipuire a lui Hristos, care a fost vandut de Iuda Tot in aceasta zi se face pomenire si de smochinul neroditor, blestemat de Hristos sa se usuce pentru ca nu avea rod E o pilda data omului, din care trebuie sa retina, ca Dumnezeu este atat iubire cat si dreptate Deci, la judecata de apoi, El nu doar va rasplati, ci va si pedepsi pe cei ce nu au rodit Marti se face pomenirea celor zece fecioare Este o pilda care are menirea sa ne tine treaza datoria de a trai permanent in Hristos Concluzia acestei pilde este ca Hristos, trebuie sa Se regaseasca in fiecare dintre noi In Miercurea Saptamanii Sfintelor Patimiri se face pomenirea femeii pacatoase care a spalat cu lacrimi si a uns cu mir picioarele Mantuitorului, inainte de Patima Sa, ca simbol al pocaintei si indreptarii omului pacatos A anticipat inmormantarea lui Hristos si pregatirea Lui cu miresme, "aducand mir de mult pret" Joia Patimilor este inchinata amintirii a patru evenimente deosebite din viata Mantuitorului: spalarea picioarelor ucenicilor, ca pilda de smerenie, Cina cea de Taina la care Mantuitorul a instituit Taina Sfintei Euharistii, rugaciunea arhiereasca si inceputul patimilor prin vinderea Domnului In Vinerea Mare se face pomenirea de sfintele, infricosatoarele si mantuitoarele Patimi ale Mantuitorului si de marturisirea talharului celui recunoscator care a dobandit raiul In Sfanta si Marea Sambata praznuim ingroparea lui Hristos cu trupul si pogorarea la iad cu dumnezeirea pentru a ridica din stricaciune la viata vesnica pe cei din veac adormiti Triodul este o chemare la unirea cu Hristos Ne descopera ca omul nu este cu adevarat om decat in comuniune cu Dumnezeu, si ca doar atunci este cu adevarat liber Iulian Predescu